EVIGT  LIV  ER  AT  KENDE  GUD  OG   HANS  SØN  JESUS  KRISTUS 

1.  MAJ  1922 


71.  AARGANG 


ET  GLIMT  OVER  DE  FØRSTE 

FORKYNDERE  AF  JESUS  KRISTUS  OG 

DERES  SAMTID. 


Den  umaadelige  Udstrækning  af  Alexanders  Erobringer  gav 
den  civiliserede  Verden  en  Enhed  i  Sproget,  uden  hvilket  det, 
menneskelig  talt,  vilde  have  været  umuligt  for  Evangeliets 
første  Forkyndere  at  bringe  det  glædelige  Budskab  til  ethvert 
Land,  de  kom  til. 

Det  romerske  Riges  mægtige  Skikkelse  skabte  saa  en  po- 
litisk Enhed,  der  ogsaa  bidrog  til  at  bane  Vej  for  Evangeliets 
Udbredelse.  De  adspredte  Joder  beredte  de  store  Skarer  af 
Grækere  og  Romere  til  at  modtage  en  renere  Moral  og  Troen 
paa  den  levende  og  sande  Gud. 

Evangeliet  kom  fra  Jødernes  Hovedstad,  det  blev  prædiket 
paa  Athens  Sprog,  det  udbredte  sig  over  Romerriget,  dets 
første  Missionærer  betraadte  lige  fra  Eufrat  til  Herkules- 
stotterne,  disse  banede,  lige  Landeveje,  som  de  romerske  Le- 
gioner havde  lagt  gennem  Landene. 


130 

Semiter  og  Arier  var  de  ubevidste  Redskaber  i  Guds  Haand 
til  at  udbrede  en  Religion,  som  de  begge  i  lige  Grad  afskyede 
og  foragtede. 

I  de  græske,  latinske  og  hebraiske  Bogstaver  paa  Korset  af- 
lagde Verdens  tre  betydeligste  Sprog  Vidnesbyrdet  om  Jesu 
Kristi  uforgængelige  Ret,  der  led  Døden  for  at  udslette  Ver- 
dens Synder  og  samle  Folket  ind  i  sit  Rige. 

Den  Indflydelse,  som  Adspredelsen  havde  paa  Jøderne  selv, 
var  naturligvis  alt  for  vekslende  og  uligeartet  til,  at  den  kan 
samles  under  én  Benævnelse.  Der  er  dog  to  Virkninger,  der 
gør  sig  særlig  gældende  det  ene  Aarhundrede  efter  det  andet. 

Jøderne  var  én  Gang  for  alle  værnet  mod  afguderiske  Til- 
bøjeligheder, og  ligesom  for  at  bøde  paa  Fortidens  Utroskab 
og  Ligegyldighed  hengav  de  sig  med  brændende  Nidkærhed 
til  at  iagttage  selv  den  mindste  af  Lovens  Forskrifter  og  de 
gudstjenstlige  Ordninger.  Det  blev  dem  en  Samvittighedssag 
at  holde  fast  ved  de  Institutioner,  som  deres  hedenske  Naboer 
anfaldt  med  Hadets  og  Foragtens  Vaaben. 

Men  disse  Omstændigheder  havde  til  Følge,  at  Jødernes  Re- 
ligion sank  ned  til  en  Slags  Fetischisme  (afgudisk  Trylleri). 
Den  tabte  al  sin  Indflydelse  paa  Hjærte  og  Samvittighed,  hele 
sin  omme  Kærlighed,  hele  sin  begejstrende  Varme,  hele  sit 
klare  Lys.  Den  bandt  Folket  ved  Haand  og  Fod  med  aandlose 
Bestemmelser,  fra  hvilke  Livet  for  længst  var  veget. 

Skelnemærket  mellem  en  Mønsterjøde  fra  den  ældre  Tid  og 
den  senere  Tid  kan  bedst  tages  efter  Forskellen  mellem  den 
guddommelige  Lovs  sædelige  Grundsætninger  og  de  Skrift- 
lærdes tørre  Forskrifter,  eller  mellem  Mosebøgerne  og  Tal- 
mud. 

Men  der  var  ogsaa  jødiske  Samfund,  hvor  Omgangen  med 
Hedningerne  havde  ganske  andre  Virkninger.  Om  end  Evan- 
geliet udstraalede  fra  Jerusalem,  fandtes  der  dog  Gaver,  som 
udgik  fra  Athen.  Den  Sans  for  Skønhed,  den  kunstneriske 
Indsigt,  den  mønsterværdige  litterære  Form,  der  udmærkede 
Grækerne,  havde  efterladt  Verden  en  udødelig  Arv.  Og  Rom 

besad  i  ydre  Værdighed,  Udholdenhed,  Lov  og  Ret  Værdier  at 
meddele  Verden. 

Ingen  jødisk  Dreng,  der  lagde  Mærke  til,  hvad  der  foregik  i 
den  store  Verden,  kunde  undgaa  at  gøre  den  Erfaring,  at  al 
Verdens  Visdom  ikke  var  udtomt  i  Rabbinernes  aandsfattige 
Diskussion,  at  der  dog  fandtes  noget  i  den  græske  Verden,  som 
kunde  være  til  Gavn  for  Menneskeslægten,  selv  om  den  jødiske 
Vankundighed  kaldte  det  Trolddom,  og  at  man  kunde  bruge 
sin  Forstand  til  noget  bedre  end  at  fortolke  de  Skriftlærdes 
Spidsfindigheder. 

Disse  videregaaende  Sympatier  fremtraadte  især  blandt  de 
Jøder,  der  kom  i  nærmere  Berøring  med  den  græske  Verden. 
Det  var  ogsaa  en  af  Grundene  til,  at  de  jødiske  Nybyggere 
optog  det  græske  Sprog  og  helt  glemte  Arabisk,-  der  siden 
Fangenskabet  havde  været  Folkets  Tungemaal. 

Det  er  disse  græsktalende  Joder,  hvem  egentlig  Benævnel- 
sen Hellenist  tilkommer.  Ordet  forekommer  kun  to  Gange  i 
Ny  Testamente  og  bruges  begge  Steder  om  Jøder,  der  har  an- 
taget Kristendommen,  men  som  talte  Græsk  og  benyttede  Sep- 
tuaginta*)  i  Stedet  for  den  hebraiske  Grundtekst. 

Den  vilde  Afsky,  som  Jøderne  nærede  mod  Hellenismen, 
overfortes  senere  hen  paa  de  Kristne.  Da  det  Spørgsmaal 
fremstod,  om  det  var  tilladt  at  opbrænde  Evangelierne  og  de 
Kristnes  ovrige  Bøger,  udbrød  Rabbi  Tarpon:  »Jeg  vil  miste 
min  egen  Son,  hvis  jeg  ikke  slænger  de  Bøger  paa  Ilden,  naar 
jeg  faar  fat  paa  dem,  med  Guds  Navn  og  alting.  De  Mænd,  der 
er  forfulgt  af  en  Morder,  eller  truet  af  en  Slange,  maa  hellere 
flytte  ind  i  Mimins  Hus.  Thi  disse  sidste  kender  Sandheden 
og  fornægter  den,  medens  Afgudsdyrkerne  fornægter  Gud 
uden  at  kende  ham.« 

Det  er  derfor  ikke  at  undres  over,  at  der  findes  Spor  af 
denne  Kløft  i  den  gamle  Menigheds  Historie,  eftersom  Jesus' 


*)  Den  græske  Oversættelse  af  Det  gamle  Testamente,  udarbejdet 
af  70  lærde  Jøder  i  Alexandria  omtrent  200  Aar  før  Kristi 
Fødsel. 

forste  Disciple  næsten  udelukkende  var  Hebræere,  og  deres 
Stemning  mod  Hellenisterne  desaarsag  maatte  ligne  enhver 
anden  Jødes,  om  den  end  blev  mildnet  gennem  den  kristelige 
Kærlighed.  Vi  har  da  ogsaa  Forudsætninger  for  at  forstaa,  at 
den  Gang  Menigheden  voksede,  »begyndte  Hellenisterne  at 
knurre  imod  Hebræerne«. 

Saa  kort  Stefans  Livsløb  end  er,  betegner  det  dog  Begyndel- 
sen til  en  ny  Tidsalder.  Thi  han  maa  betragtes  som  Forløbe- 
ren for  Paulus,  der  havde  den  væsentlige  Andel  i  hans  Mar- 
tyrium og  i  langt  dybere  Forstand  end  Gamaliel  kan  betragtes 
som  Paulus'  Lærer. 

Hvad  der  i  Peters  Sjæl  laa  som  et  Sennepskorn,  var  hos 
Stefan  vokset  op  til  et  vældigt  Træ.  Apostlene  dvælede  endnu 
i  Synagogens  Porthvælving.  Man  forstod  ikke  Ordet:  »Jeg  har 
Lyst  til  Barmhjertighed  og  ikke  til  Offer.«  Endnu  bestandig 
vedblev  man  at  stirre  efter  den  blegnende  Stjerne  i  Israel, 
medens  den  gyldne  Morgenrøde  forvandledes  til  fuldt  Sollys. 

Som  de  fleste  Martyrer  var  Stefan  forud  for  sin  Tid.  Han 
gjorde  sig  kun  ringe  Ulejlighed  med  at  forsvare  sig  selv,  da 
han  stod  for  Raadet,  men  tog  derimod  Sigte  paa  at  bane  Vej 
for  Evangeliet  hos  sine  Modstandere. 

I  sin  Tale  viser  han,  at  Gud  ikke  var  bunden  til  en  bestemt 
Helligdom,  idet  han  oprettede  sin  Pagt  med  Abraham;  før 
denne  havde  nogen  Ejendom  i  Kanaan,  og  hans  Haand  var 
over  hans  Folk  lige  saa  vel  i  Ægypten  og  Ørkenen  som  efter 
Indtagelsen  af  Kanaan  —  at  Israel  altid  havde  været  gen- 
stridigt mod  Herrens  Sendebud  lige  fra  Moses  til  Profeterne, 
og  de  havde  nu  gjort  det  samme  ved  at  ihjelslaa  Jesus. 

Da  Stefan  var  død,  kunde  det  se  ud,  som  den  Sandhed,  han 
havde  forkyndt,  var  død  med  ham.  Men  Hedningernes  Frelse 
og  Genløsning  af  Guds  frie  Naade -Evangelium  var  Sand- 
heder, der  var  alt  for  herlige  til  at  kunne  tilintetgøres.  Stefan 
sank  i  sit  Blod,  men  hans  Plads  indtoges  af  den  unge  Mand, 
der  stod  og  ophidsede  hans  Mordere. 

Ved  sin  Mission  blandt  Hellenisterne,  ved  sit  omfattende 
Kristi  Syn  paa  Loven  og  Profeterne,  der  kom  frem  i  hans 
Tale  (læs  Apostlenes  Gern.  6.  og  7.  Kap.),  og  ved  den  bitre 
Modstand,  han  vakte,  navnlig  blandt  Hellenisterne,  blev  Ste- 
fan Leddet,  der  førte  til  den  kommende  Forkyndelse  af  Evan- 
geliet blandt  Hedningerne. 

Fire  Aar  efter,  at  Jesus  var  korsfæstet,  blev  Stefan  stenet, 
fordi  han  var  hans  Discipel,  tredive  Aar  efter  Stefans  Død 
døde  hans  værste  Modstander  (Saul)  ligesom  han  for  den 
samme  Tro  paa  Guds  énbaarne  Søn. 

Stefans  Død  havde  to  betydningsfulde  Virkninger;  dels  paa 
Disciplene,  »som  blev  adspredt  omkring  og  forkyndte  Evan- 
geliets Ord«;  dels  som  nævnt  paa  Saul,  ved  hvis  Fødder  Ste- 
fans Bodler  lagde  deres  Klæder. 

Saa  bitter  og  haard  var  Modstanden  mod  Evangeliet,  at 
Disciplene  maatte  flygte  fra  Jerusalem.  »De  adspredtes  alle 
over  Judæa  og  Samarias  Egne.«  Og  de  »gik  omkring  og  for- 
kyndte Evangeliets  Ord.« 

Den  første  Skranke,  der  maatte  vige  for  Evangeliet,  var  den, 
som  skilte  Samaria  fra  Israel.  Jesus  selv  havde  tidligere  gjort 
et  stort  Brud  paa  den,  idet  han  ikke  blot  drog  ind  i  Samaria 
og  blandede  sig  med  Folket,  men  ogsaa  prædikede  Evangeliet 
og  vandt  mange  Hj ærter.  Stefans  Medarbejder,  de  Fattiges 
Ven,  Filip,  nærede  ikke  nogen  Betænkeligheder  ved  at  følge  i 
Mesterens  Fodspor.  Fuld  af  brændende  Kærlighed  og  Nid- 
kærhed for  Herrens  Sag  »prædikede  han  Kristus«  saaledes  for 
Samaritanerne,  at  Skarerne  gav  endrægtelig  Agt  paa  det,  som 
blev  sagt  af  Filip,  idet  de  hørte  og  saa  de  Tegn,  som  han 
gjorde.  Og  der  udbrød  en  stor  Vækkelse  blandt  Samarita- 
nerne. Det  hedder,  at  »da  de  troede  Filip,  som  forkyndte 
Evangeliet  om  Guds  Rige  og  Jesu  Kristi  Navn,  lod  de  sig  døbe 
baade  Mænd  og  Kvinder.« 

De  store  Guds  Undere,  som  var  sket  med  Samaritanernes 
Omvendelse    og    medfølgende    kraftige    Gerninger,    glædede 

Apostlene  i  Jerusalem  saa  meget,  at  de  kom  derop  og  assi- 
sterede ved  Haandspaalæggelsen  for  den  Helligaands  Gave  til 
de  Døbte.  (Læs  8.  Kap.  af  Ap.  Gern.). 

Som  det  var  Jødernes  hellige  Lov,  der  tidligere  havde  banet 
Vej  for  Evangeliet  i  Samaria,  var  det  et  Ord  af  Profeten 
Esajas,  der  blev  Udgangspunktet  for  Filips  Vidnesbyrd  om 
Jesus  for  den  ætiopiske  Hofmand  hos  Kandake,  Dronning  i 
Merve  ved  Nilen. 

Det  er  sandsynligt,  at  samtidig  med  Vandremissionæren  Fi- 
lips Virksomhed  i  Samaria  fandt  Forkyndelse  af  Evangeliet 
Sted  i  Antiokia,  Hovedstaden  i  Seleukidernes  Dynasti,  der  i 
Kultur  kappedes  med  Korinth,  Efesus  og  Alexandria. 

Antiokia  blev  Hedningekristendommens  Hovedstad  som  Je- 
rusalem var  Jødekristendommens.  Det  var  her,  at  Evangeliets 
Forkyndelse  blandt  de  græske  Hedninger  først  tog  sin  Be- 
gyndelse efter  den  Adspredelse,  som  fandt  Sted  efter  Stefans 
Martyrdød.  Det  var  ogsaa  her,  at  Paulus  blev  forberedt  til  sit 
store  Livsværk  som  Hedningernes  Apostel,  der  skulde  blive 
den  store  romerske  Verdens  Vandreapostel.  Det  var  i  denne 
By,  at  Aposteltidens  store  Fremstød  i  Arbejdet  for  Evangeliets 
Forkyndelse  for  Hedningeverdenen  fandt  Sted,  og  det  var  un- 
der den  vækkende  og  missionerende  Indflydelse,  der  udgik  fra 
Mænd  som  Barnabas  og  Saul  og  deres  talrige  Medarbejdere, 
at  Evangeliet  til  den  faldne  Verden  blev  forkyndt  i  sin  hele 
Fylde. 

Vi  kender  ikke  Navnene  paa  de  Missionærer,  der  først 
bragte  Evangeliet  til  Hedningerne  i  Antiokia. 

Der  fortælles  i  Apostlenes  Gerninger,  at  medens  de  Disciple, 
der  var  bleven  adspredt  paa  Grund  af  Forfølgelsen  i  Jerusa- 
lem, ikke  prædikede  for  andre  end  Jøder,  saa  var  det  »nogle 
Mænd  fra  Kypern  og  Kyrene«,  som  kom  til  Antiokia  og  talte 
ogsaa  til  Grækerne  og  forkyndte  Evangeliet  om  den  Herre  Je- 
sus Kristus.  Og  der  føjes  til  om  disse  Missionærers  Virksom- 
hed, at  »Herrens  Haand  var  med  dem,  og  et  stort  Antal  blev 
troende  og  omvendte  sig  til  Herren.« 

Men  som  for  paa  en  mere  eftertrykkelig  Maade  at  fremhæve 
den  store  Kendsgerning,  at  Timen  var  kommen,  da  alle  Jor- 
dens Folk  var  stillet  paa  lige  Fod  over  for  Gud,  blev  Peter 
selv,  Lederen  af  Apostelskaren  i  Jerusalem,  udvalgt  til  at  være 
den  Haand,  der  skulde  aabne  Evangeliets  Porte  ogsaa  for 
Hedningerne,  blandt  hvilke  der  fandtes  mange  Mennesker, 
som  »frygtede  Gud«.  Om  Kornelius  siges  der,  at  han  var  en 
from  Mand,  der  frygtede  Gud  tillige  med  hele  sit  Hus  og  gav 
Folket  mange  Almisser  og  altid  bad  til  Gud.« 

Det  er  Peters  uvisnelige  Fortjeneste,  at  han  ikke  modstod 
Aandens  Vejledning,  da  Gud  talte  til  ham  i  Synet,  men  uden 
at  tvivle  fulgte  Kaldet,  han  modtog. 

Og  da  han  i  Jerusalem  gav  nærmere  Beretning  om  den 
mærkelige  Begivenhed  for  Brodrene,  hvoriblandt  ogsaa  var 
saadanne,  som  holdt  paa  Omskærelsens  Nødvendighed,  kunde 
de  ikke  nægte,  at  han  havde  handlet  under  Pinseaandens  Vej- 
ledning. 

Den  største  af  alle  Aposteltidens  Vandreapostle,  den  væl- 
digste af  alle  Arbejderne  i  Kristi  Vingaard  og  tillige  en  af  de 
største  Skikkelser,  Verdenshistorien  kender,  var  dog  Paulus, 
der  drog  fra  den  ene  af  Romerrigets  Storbyer  til  den  anden  for 
at  forkynde  Evangeliet. 

Det  varede  ikke  mange  Aar  efter  Aandens  Udgydelse  Pinse- 
dag, før  Evangeliet  havde  gaaet  sin  Sejrsgang  gennem  de  ud- 
strakte Lande  omkring  Middelhavet  eller  hele  den  da  kendte 
Verden  —  et  gribende  Vidnesbyrd  saa  vel  om  Aandens  Kraft 
som  om  Jesu  Disciples  Villighed  til  at  lade  sig  bruge  i  den 
store  Mesters  Tjeneste. 

Lydighed  mod  Guds  Love  bringer  Glæde,  Sundhed,  Haab, 
Udvikling,    Liv   og   evig   Fremadskriden.   Ulydighed   bringer 

Skuffelse,  Sorg,  Tilbagegang  og  Død. 

* 

Uselviskhed  kender  ikke  Frygt,  hos  den  er  Spørgsmaalet: 
»Er  jeg  paa  den  rette  Vej?« 

KRISTI  FORSONINGS  BETYDNING. 

Af  Niels  F.  Green. 

Kristi  uendelige  Storhed  gav  sig  til  Kende  derigennem,  at 
han  belærte  sine  Apostle  og  sine  Tilhorere  blandt  Jøderne,  og 
indirekte  den  hele  Menneskeslægt,  om  Saliggørelsens  Plan  og 
Ophojelsens  Principer  paa  en  saa  oplysende,  overbevisende  og 
omfattende  Maade,  at  ingen  Profet,  der  forud  har  virket 
blandt  Folket,  har  været  i  Stand  dertil;  men  endnu  mere  blev 
Kristi  uendelige  Storhed  tilkendegivet  derved,  at  han  tilveje- 
bragte Frelsens  Mulighed  for  alle  Mennesker,  idet  han  som 
Guds  uskyldige,  énbaarne  Søn  tilvejebragte  Forsoningen,  — 
derved,  at  han,  den  uskyldige,  led  Døden  for  at  frelse  alle  sine 
Brodre  og  Søstre,  med  andre  Ord  den  hele  Menneskeslægt,  fra 
evig  Død;  derved,  at  hans  Blod  blev  udgydt  som  Forsoning  for 
Menneskenes  Synder:  til  en  Forsoning  for  Adams  Synd,  der 
medførte  Døden  for  alle  Mennesker.  Menneskene  blev  Døden 
underkastet  formedelst  Adams  Overtrædelse  af  Herrens  Bud 
til  ham;  men  Kristi  Forsoningsdød  foraarsagede,  at  alle  Men- 
nesker uden  Undtagelse,  de  Onde  saa  vel  som  de  Gode,  de 
Ugudelige  saa  vel  som  de  Gudfrygtige,  skulde  opstaa  fra  de 
Døde,  idet  Menneskene  kun  bliver  holdt  ansvarlige  for  deres 
personlige  Synder,  men  ikke  for  Adams  Overtrædelse,  der  for- 
aarsagede, at  Doden  gjorde  sit  Krav  gældende  overfor  hele 
Menneskeslægten. 

Kristi  Blod  blev  udgydt  som  en  Forsoning  for  Menneskenes 
Synder,  saa  at  vi  kunde  erholde  Syndernes  Forladelse  i  hans 
Navn.  Denne  Forsonergerning  kunde  kun  han,  den  skyldfri, 
udføre,  og  derfor  bør  Kristus  altid  skarpt  adskilles  fra  andre 
store  og  gode  og  vise  Mænd,  naar  Sammenligninger  gøres. 

Kristus  havde  ikke  Tid  til  at  befatte  sig  synderlig  med  vi- 
denskabelige Problemer,  da  han  udførte  sin  Missionsvirksom- 
hed  paa  Jorden.  Han  kom  ikke  til  Jorden  for  at  glimre  som 
Videnskabsmand  eller  Kunstner,  hvorvel  han  var  saa  ypperlig 
begavet,  saa  at  han  kunde  have  været  den  største  Videnskabs- 

mand,  Kunstner  eller  Filosof,  der  nogensinde  har  levet.  Men 
hvorvel  den  høje  Begavelse  var  til  Stede,  saa  var  det  ikke 
Kristi  Mission  at  befatte  sig  i  særlig  Grad  med  disse  Ting,  men 
at  tilvejebringe  Menneskenes  Frelse. 

Der  er  ingen  Tvivl  om,  at  Jesus  Kristus  modtog  den  bedste 
Undervisning,  det  var  muligt  for  ham  at  modtage  i  de  jødiske 
Synagoger  og  Skoler.  Det  er  næsten  sikkert,  at  Jesus  blev 
undervist  i  Tømrerhaandværket,  thi  Josef  var  Snedker  og 
Tømrer. 

Vi  maa  huske,  at  Jesus  var  30  Aar,  da  han  blev  døbt  af  Jo- 
hannes i  Jordans  Flod  og  paabegyndte  den  særlige  Missions- 
gerning,  der  maatte  udfores,  for  at  han  skulde  kunne  tilveje- 
bringe Frelse  for  Menneskene  paa  Jorden.  Vi  kan  være  for- 
vissede om,  at  Jesus,  lige  siden  han  stod  frem  for  de  Skrift- 
lærde i  Templet  i  Jerusalem  i  12  Aars  Alderen  var  virksom, 
men  mest  i  aandelig  Henseende.  Det  er  meget  muligt,  at  Jesus 
Kristus  paa  den  Tid,  han  stod  frem  som  en  Lærer  blandt  Fol- 
ket —  i  30  Aars  Alderen  —  var  bekendt  med  saa  vel  det 
græske  som  det  latinske  Sprog  og  maaske  endogsaa  med 
Ægypternes  Sprog,  saa  vel  som  med  hebraisk.  Vi  kan  ikke 
bevise  det,  men  mange  Joder  var  det,  og  hvorfor  skulde  han 
ikke  have  været  det?  Det  maa  huskes,  at  paa  den  Tid  Kristus 
levede,  dominerede  latinsk  og  græsk  i  Middelhavs-Landene, 
som  laa  nærmest  Palæstina.  At  Kristus  var  vel  bekendt  med 
det  hebraiske  Skriftsprog  er  en  Selvfølge;  og  vi  læser  i  Det  ny 
Testamente,  at  han  oplæste  Profetier  af  Esaias  ved  en  eller  to 
Lejligheder,  da  han  paa  Sabbatsdagen  overværede  et  Møde  i 
en  af  Synagogerne. 

Vi  kan  være  overbevist  om,  at  Kristus  anvendte  sin  Barn- 
doms- og  Ungdomstid  til  at  erhverve  sig  nyttige  Kundskaber 
og  uddanne  sig  til  sin  Gerning.  Det  er  indlysende,  at  Jesu 
Kristi  Uddannelse  med  Hensyn  til  Erhvervelse  af  en  dyb  Ind- 
sigt i  de  hellige  Lærdomme  og  Profetier,  som  fandtes  op- 
tegnede i  Jødernes  hellige  Skrifter,  var  Hovedsagen  for  ham. 
Og  vi  véd  fra  Kristi  egne  Udtalelser,  at  Gud  selv  underviste 

ham,  saa  vel  personlig  som  ved  Aandens  Kraft;  og  der  er 
ingen  Tvivl  om,  at  hellige  Engle  betjente  ham  paa  forskellige 
Maader  ved  mange  andre  Lejligheder  end  de,  der  er  nævnt  i 
Det  ny  Testamente. 

Der  er  ingen  Tvivl  om,  at  Jesus  lærte  Skrivekunsten  grun- 
dig i  sine  Barndoms-  og  Ungdomsdage,  og  at  han  var  en 
ypperlig  Skribent.  Det  er  endogsaa  muligt,  at  Kristus,  efter  at 
han  i  30  Aars  Alderen  paabegyndte  den  særlige  Lærer-  og 
Missionsgerning,  der  gik  forud  for  hans  Forsoningsdød  paa 
Korset,  ved  visse  Lejligheder  gjorde  vigtige  Optegnelser,  som 
Evangelisterne  paa  et  senere  Tidspunkt  gjorde  Brug  af.  Vi 
kan  ikke  tænke  os,  at  Kristus  havde  en  særlig  Grund  til  aldrig 
personlig  at  skrive  et  Evangelie-Brev  eller  at  gøre  Optegnelser 
angaaende  visse  vigtige  Tildragelser;  men,  hvorvel  vi  vilde 
have  været  overmaade  glade  ved  at  være  i  Besiddelse  af  Evan- 
gelie-Manuskripter,  som  stammede  fra  Jesus  Kristus  selv,  fin- 
des der  dog  ikke  et  eneste  Oldtids-Manuskript,  større  eller 
mindre,  der  med  Bestemthed  kan  siges  at  stamme  fra  ham. 
Men  saadanne  Breve  og  Optegnelser  kan  være  gaaede  tabt. 
Det  er  muligt,  at  Evangelisterne  ved  flere  Lejligheder  har 
gjort  Brug  af  Optegnelser,  der  stammede  direkte  fra  Kristus 
selv. 

Der  er  fremdeles  næppe  Tvivl  om,  at  Jesus  Kristus  som 
Barn  og  ung  Mand  var  vel  undervist  i  Sang  og  Musik,  og  at 
han  havde  en  herlig  Sangstemme;  men,  saa  vidt  jeg  véd,  hen- 
tydes der  kun  paa  ét  Sted  i  Evangelierne  til,  at  Kristus  sang, 
nemlig  da  han  sang  en  vis  Sang  sammen  med  sine  Apostle 
efter  Indstiftelsen  af  den  hellige  Nadver,  kort  før  sin  Død  paa 
Korsets  Træ. 

Kristus  anviste  Vejen  til  Udvikling  i  enhver  Henseende; 
men  først  og  sidst  Vejen  til  Frelse  i  Guds  Herlighedsrige. 

Vor  Frelser  var  den  personificerede  Sandhed.  Al  Sandhed 
var  samlet  i  ham.  Al  eksisterende  Sandhedskraft  var  knyttet  til 
hans  Personlighed  og  gav  sig  Udtryk  paa  mange  forskellige 
Maader.  Jesus  Kristus  havde  som  Guds  énbaarne  Søn  al  Livs- 

kraft  i  Eje.  Hans  himmelske  Fader  havde  overgivet  alle  Livs- 
traade  i  hans  Hænder,  saa  at  han  kunde  delagtiggøre  Menne- 
skene i  Livets  Gaver. 

Gennem  Kristus  bliver  vi  delagtiggjort  i  enhver  Livskraft, 
som  det  er  nødvendigt  for  os  at  modtage  for  at  kunne  leve  i 
Ordets  fulde  Betydning,  og  indgaa  til  Guds  Herlighedsrige, 
naar  dette  Liv  er  endt;  blive  værdig  til  at  indgaa  i  Guds  Para- 
dis, naar  Aanden  forlader  vort  fysiske  Legeme;  og  igen  blive 
værdig  til  at  optage  vort  Legeme  (herliggjort  ved  Guds  Aands 
Kraft  og  udødeliggjort),  naar  Opstandelsens  Dag  kommer, 
den  første  Opstandelse,  da  Kristus  skal  oprette  det  herlige 
Tusindaarsrige,  som  saa  vel  Profeterne,  der  levede  for  Kristi 
Dage,  som  Apostlene  og  Profeterne,  der  har  levet  efter  den 
Tid,  har  vidnet  om. 

Kristus  vandt  Sejr  over  Livets  Fjende,  over  Lysets  og  al 
Sandheds  Fjende,  men  kun  derved,  at  han  hengav  sig  selv  for 
os  og  led  Døden  for  vore  Synders  Skyld  paa  Korsets  Træ.  Kun 
derigennem  at  hans  eget  fysiske  Liv  blev  opofret  som  et  Son- 
offer for  Verdens  Synder,  blev  den  store  Sejr  vunden,  den  her- 
lige Sejr,  som  har  Evighedsbetydning  for  hver  eneste  Sjæl, 
som  har  levet  paa  Jorden  fra  Adams  Dage,  eller  som  herefter 
vil  faa  Tilværelse  paa  denne  vor  Klode. 

Kristus  opstod  fra  de  Døde  paa  den  tredje  Dag  efter  hans 
Død  paa  Korset.  Sejren  var  vunden  formedelst  hans  Guddoms- 
magt, og  alle  Menneskers  Opstandelse  fra  de  Døde  var  sikret. 
Hvilken  vidunderlig  herlig  Naadegave  blev  ikke  derigennem 
skænket  Menneskene.  En  dansk  Digter  giver  sit  Vidnesbyrd  i 
følgende  smukke  Linjer: 

Jesus  Kristus  overvandt; 
ham  ej  mere  Graven  ejer; 
men  vi  alle  ved  hans  Sejer 
Liv  og  evig  Frelse  fandt. 

Hvilken  Kraft  kunde  være  større  eller  mere  herlig  end  den 
guddommelige  Kraft,  gennem  hvilken  Menneskenes  afsjælede 

Legemer  atter  bliver  kaldt  til  Live?  Og  dette  vil  tilvisse  ske 
for  ethvert  Menneskes  Vedkommende;  og  det  opstandne  Le- 
gemes Herlighed  vil  bero  paa  Din  og  min  egen  Værdighed,  og 
ikke  paa  noget  andet.  Som  Apostelen  Paulus  skriver  i  det 
forste  Korintierbrev:  »En  Herlighed  er  som  Solens  Lysglans, 
en  anden  som  Maanens,  og  atter  en  anden  som  Stjernernes.« 
Profeten  Joseph  Smith  og  Sidney  Rigdon  modtog  en  herlig  og 
udførlig  Aabenbaring  vedrørende  de  nævnte  tre  forskellige 
Herlighedsgrader,  som  er  beskrevet  i  det  76.  Kapitel  i  Pagtens 
Bog,  og  som  alle  Mennesker  burde  være  nøje  bekendt  med. 

Jesus  Kristus,  Guds  énbaarne,  skyldfri  Søn,  sejrede  over 
Djævlens  Magt  og  Dødens  Vælde,  og  ethvert  fysisk  Dodsbaand 
vil  blive  løst  før  eller  senere;  thi  til  Jesus  Kristus  er  givet  »al 
Magt  i  Himlen  og  paa  Jorden«;  og  han,  Livets  Konge,  vil  gøre 
sin  Sejr  gældende  og  løse  Dodens  Baand  for  alle. 


GEORG  BRANDES: 

OM  LÆSNING. 

Georg  Brandes  er  i  disse  Dage  fyldt  80  Aar. 

Der  har  altid  staaet  Strid  om  denne  vor  verdensberømte 
Landsmand,  og  med  god  Grund;  thi  lige  saa  meget  godt,  som 
den,  der  selv  forstaar  at  vælge  og  vrage,  kan  hoste  ved  at  læse 
hans  Bøger,  lige  saa  skadelig  kan  han  være  for  den,  der  sluger 
hans  Bøger  raa;  —  han  er,  som  man  siger  om  Ilden:  En  god 
Tjener,  men  en  slem  Herre. 

Georg  Brandes'  Bøger  er  næsten  saa  godt  som  alle  skrevet 
om  andres  Boger.  Hans  Produktion  er  en  Litteratur  om  Litte- 
ratur, hans  Værker  er  Boger  om  Bøger. 

Hele  hans  Livs  store  Arbejde  er  saaledes  grundlagt  paa 
Læsning,  og  underligt  er  det  derfor  ikke,  at  han  har  skrevet 
et  Værk  »Om  Læsning«.  Det  er  klart,  at  hans  Udtalelser  netop 
paa  dette  Omraade  maa  have  stor  Vægt.  Vi  tillader  os  at  citere 
ham: 

»Paa  dette  (Læsningens)  Omraade  —  det  eneste  maaske  — 
gælder  det  som  Regel,  at  én  Gang  er  ingen  Gang,  og  at  den, 
som  indskrænker  sig  til  at  læse  en  god  Bog  én  Gang,  vil  være 
af  dem,  paa  hvem  dens  Indhold  er  prellet  af;  ellers  vilde  han 
nødvendigvis  være  vendt  tilbage  til  den.  Man  kender  jo  ikke 
en  Bog,  før  man  kan  den  næsten  udenad.« 

»Bøgerne  har  deres  Fortrin  i  Sammenligning  med  Menne- 
sker: De  sætter  Tanker  i  Bevægelse,  hvad  Mennesker  sjældent 
gør.  —  De  tier,  naar  man  ikke  spørger  dem;  Menneskene  er 

sjældent  saa  tilbageholdne I  mit  Arbejdsværelse  har 

jeg  en  7 — 8000  Boger  staaende,  der  aldrig  er  mig  til  Besvær, 
ofte  til  Glæde.  —  De  er  endelig  sjældent  saa  tomme  som  Men- 
nesker.« 

»Vi  bør  læse,  for  til  vore  egne  Erfaringer  at  føje  andre 
større,  indsigtsfuldere  Menneskers  Erfaringer.  Vi  bør  læse, 
fordi  i  Videnskaben  Aarhundreders  Arbejde  og  Forskning 
ydes  os  i  fortættet  Skikkelse  og  i  afklaret  Form,  og  fordi  vi  i 
de  skrevne  Kunstværker  moder  en  ejendommelig  Skønhed  og 
en  skønhedselskende  Personlighed,  som  vi  kun  ad  denne  Vej 
kan  lære  at  kende.« 

»Og  selv  om  Læsning  kun  bringer  os  en  uskyldig  Under- 
holdning, saa  er  ogsaa  dette  af  Værd  under  Dagliglivets  Ked- 
somhed og  ensformige  Anstrengelse.  Ren  Morskabslæsning  er 
ingenlunde  at  foragte,  naar  den  blot  morer.« 

»Ringe  er  Magten  i  det  Bly,  der  blev  til  Kugler,  i  Sammen- 
ligning med  det  Bly,  der  blev  til  Skrift.« 

»Hvad  man  maa  onske  Avislæsere  er  blot  to  Ting:  at  de  maa 
kunne  læse  deres  Yndlingsavis  med  nogen  Kritik,  og  at  de 
ikke  maa  blive  saa  tilfredsstillede  ved  denne  Læsning  alene,  at 
de  bliver  ganske  ude  af  Stand  til  noget  anden.« 

»Læs  langt  hellere  ti  Bøger  om  én  Ting  eller  om  én  Mand 
end  hundrede  Bøger  om  hundrede  forskellige  Ting.« 

»Hvad  skal  vi  læse?  De  Bøger,  der  tiltrækker  og  fastholder 
os,  fordi  de  passer  netop  for  os.  Disse  Bøger  er  for  os  de  gode. 
God  for  mig  er  den  Bog,  der  udvikler  mig.« 

Saa  vidt  Georg  Brandes. 

Jeg  kan  ikke  lade  være  med  i  denne  Sammenhæng  at  nævne 
Søren  Kirkegaards  Udtalelse  om  de  Mennesker,  der  har  alt  for 
travlt  med  de  materielle  Beskæftigelser,  de  er  blevet  hængende 
ved  i  dette  deres  Liv,  til  at  skænke  deres  ethiske  og  intellek- 
tuelle Udvikling  nogen  Tanke,  har  for  travlt  til  at  læse,  for 
travlt  til  i  det  hele  at  skænke  det  virkelige  Liv  og  dets  Hensigt 
nogen  Tanke.  »De  er,«  sagde  han,  »som  Konen,  der,  da  der  var 
Ildebrand,  i  sin  Forfjamskelse  reddede  Ildtangen.  Hvad  red- 
der de  ud  af  Livets  store  Ildebrand,  disse'Kræmmersjæle,  mere 
end  Konen,  som  i  sin  Befippelse  reddede  Ildtangen.« 

J-n. 


KRISTENKÆRLIGHED. 

Har  Du  travlt  med  at  feje 

for  andre  Folks  Døre, 

paa  Guldvægt  at  veje 

hvad  andre  maa  gøre,  — 
aa,  Kære,  tag  Tid  til  engang  at  faa  se, 
om  Din  Trappe  skinner  som  nyfalden  Sne. 

Ser  Du  Fejl  hos  Din  Næste 

saa  store  som  Bjælker, 

der  slæbes  af  Heste 

og  let  vælter  Kælker,  — 
gaa  ind  i  Dit  Kammer  og  tal  med  Din  Gud, 
om  Du  ej  har  »Bjælker«,  Gud  først  vil  ha'  ud. 

Har  Du  grebet  en  Synder 

i  Vrede  og  Harme, 

og  højlydt  forkynder 

Straf  over  den  Arme,  — 
husk  Frelserens  Kærlighed,  hellig  og  ren: 
»Den  syndfri  paa  Synd'ren  faar  først  kaste  Sten.« 

Staar  Du  fremme  at  bede 

højagtet  i  Templet, 

og  skuer  dernede. 

en  Tolder  med  Stemplet,  — 
o,  bed  da  i  Ydmyghed  Gud  om  en  Bøn, 
at  han  Dig  maa  kende,  som  klart  ser  i  Løn. 

Hvis  paa  ensomme  Veje 

Du  moder  en  Stakkel, 

blodstænkt  paa  sit  Leje, 

»Gud,  gør  et  Mirakel!« 
Jag  ikke  i  Hovmod  og  Kulde  forbi: 
Gud  venter,  Du  hjælper  selv  Stymper  paa  Sti. 

Og  mon  Synden  Dig  piner 

i  Graad,  hvor  Du  vanker, 

naar  Tøjten  frækt  griner 

ad  trælbunden  Dranker? 
Hvis  ikke,  mon  Du  da  har  Frelserens  Sind, 
der  rejste  den  faldne,  mens  Graad  randt  paa  Kind? 

Vel  har  Morket  med  Lyset 

ej  Samvirke  fælles, 

men  red  dog  af  Gyset 

en  Sjæl,  hvor  der  trælles! 
Thi  skaanselsløst  Synden  skal  kaldes  ved  Navn; 
men  grænseløs  dyb  er  Guds  Kærligheds  Favn.  — 

L.  Caspersen. 

INTERESSE  HOLDER  AANDEN  UNG. 

En  af  Verdens,  paa  sin  Tid,  virkelige  store  Mænd  var  John 
Quincy  Adams,  Forenede  Staters  sjette  Præsident. 

Følgende  interessante  Beretning  om  den  gamle  Veltaler  er 
nylig  set  i  Pressen,  og  den  udviser  et  tydeligt  Bevis  paa  hans 
klare  Begreb  om  Menneskeaandens  Udødelighed. 

Da  han  var  80  Aar  gammel,  mødte  han  en  Bekendt  i  Boston, 
der  hilste  paa  ham  og  sagde:  »God  Morgen!  Hvordan  har  John 
Quincy  Adams  det?«  »Jo  Tak,«  sagde  han,  »jeg  kan  forsikre, 
at  John  Quincy  Adams  selv  har  det  udmærket  godt,  men  det 
Hus,  som  han  for  Tiden  bebor,  er  forfaldet.  Det  ryster  i  sin 
Grundvold,  thi  de  vekslende  Aarstider  har  næsten  ruineret 
det.  Taget  er  ilde  tilredt,  Væggene  er  i  Stykker,  og  det  ryster 
ved  det  mindste  Vindpust.  Det  gamle  Sted  er  ubeboeligt,  og 
jeg  tænker,  at  John  Quincy  Adams  snart  maa  flytte  ud.  Men 
selv  har  han  det  godt,  min  Ven,  —  udmærket  godt.« 


Hvis  vi  er  tilfreds  med  os  selv,  vil  vi  aldrig  naa  Livets 
Højdepunkt. 


Paa  hvilket  Omraade  kan  man  med  fuld  Ret  kalde  nogen  en 
»Videnskabsmand«? 


Selviskhed  er  smigrende  og  elskværdig  for  at  vinde  Hyldest. 

